Alex Wyllie

Alexander John "Grizz" Wyllie (Christchurch, 1944ko abuztuaren 30a – Picton, 2025eko martxoaren 22a) zeelandaberritar hamabosteko errugbilari eta entrenatzailea izan zen hirugarren lerroko postuan aritzen zena.

Bere jokalari ibilbidea Glenmark Rugby Club-en hasi zuen. 1964tik 1979ra, 210 partida jokatu zituen probintziako txapelketan Canterbury Rugby Football Clubekin, eta ehun bat aldiz izan zen kapitaina. Taldeak Ranfurly Shield irabazi zuen 1969 eta 1972an.

1970ean Zeelanda Berriko errugbi selekzioarekin debutatu zuen Hegoafrikara egindako biran. 1973ra arte hamaika partida jokatu zituen selekzioarekin eta bi aldiz izan zen kapitaina.

1982an Canterburyko entrenatzaile izendatu zuten eta 1986an Zeelanda Berriko hautatzaile eta 1987ko Munduko Errugbi Txapelketan Brian Lochore entrenatzailearen laguntzaileetako bat izan zen. 1988an All Blackseko entrenatzaile izendatu zuten. 1991ko Munduko Errugbi Txapelketan porrot egin ondoren dimisioa eman zuen eta 1999an Argentinako errugbi selekzioko entrenatzaile izendatu zuten.

 Erreferentziak 

 Kanpo estekak 

Kategoria:Zeelanda Berriko errugbilariak
Kategoria:Errugbi entrenatzaileak